
65. §
Informatīvais ziņojums "Par SIA "Rīgas Austrumu klīniskā universitātes slimnīca" stacionāra "Latvijas Onkoloģijas centrs" ēkas 2. posma rekonstrukcijas īstenošanu"
25-TA-2707
(H. Abu Meri, A. Švinka, A. Ašeradens, K. Melnis, E. Siliņa)
· 1. Pieņemt zināšanai iesniegto informatīvo ziņojumu (ierobežotas pieejamības informācija).
· 2. Pieņemt zināšanai, ka Eiropas Savienības kohēzijas politikas programmas 2021.-2027. gadam 2.2.2.3. pasākuma "Notekūdeņu dūņu pārstrāde" Kohēzijas fonda finansējums – 23 148 681 euro, 3.1.1.7. pasākuma "Iekšzemes intermodālo termināļu attīstības projekti" Kohēzijas fonda finansējums – 4 701 707 euro, 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" Eiropas Reģionālās attīstības fonda finansējums – 1 291 682 euro un 2.1.1.4. pasākuma "Energoefektivitātes paaugstināšana valsts ēkās" Eiropas Reģionālās attīstības fonda finansējums – 11 954 923 euro tiek pārdalīts 4.1.1.1. pasākuma "Ārstniecības iestāžu infrastruktūras attīstība" pirmās kārtas ietvarā SIA "Rīgas Austrumu klīniskā universitātes slimnīca" projektam Nr. 4.1.1.1/1/24/I/006 "SIA "Rīgas Austrumu klīniskā universitātes slimnīca" stacionāru ārstniecības nodaļu atjaunošana".
· 3. Pieņemt zināšanai, ka šī protokollēmuma 2. punktā minētais Klimata un enerģētikas ministrijas pārziņā esošais pārdalāmais Kohēzijas fonda finansējums 23 148 681 euro apmērā tiks nodrošināts no 2.2.2.3. pasākuma "Notekūdeņu dūņu pārstrāde" vai cita Klimata un enerģētikas ministrijas piedāvāta Eiropas Savienības finanšu instrumenta resursa.
· 4. Šī protokollēmuma 2. punktā minētais 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" finansējums netiek pārdalīts no Satiksmes ministrijas nozares jomas projektiem paredzētā finansējuma, ciktāl tas nav attiecināms uz projektu ietvaros radušos finansējuma ietaupījumu. 
· 5. Pieņemt zināšanai, ka 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" elastības finansējuma daļa 7 106 292 euro apmērā tiek nodrošināta Satiksmes ministrijas investīcijas priekšlikumam par sabiedriskā transporta sistēmas digitalizācijas risinājumiem.
· 6. Pieņemt zināšanai, ka Finanšu ministrija sagatavos un noteiktā kārtībā iesniegs izskatīšanai Ministru kabinetā grozījumus Eiropas Savienības Kohēzijas politikas programmā 2021.–2027. gadam.
· 7. Veselības ministrijai steidzami sagatavot un noteiktā kārtībā iesniegt izskatīšanai Ministru kabinetā grozījumus Ministra kabineta noteikumos par Eiropas Savienības kohēzijas politikas programmas 2021.-2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" pirmās kārtas, 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" un 2.1.1.4. pasākuma "Energoefektivitātes paaugstināšana valsts ēkās" īstenošanu.
· 8. Atbalstīt, ka SIA "Rīgas Austrumu klīniskā universitātes slimnīca" uzņemas finanšu saistības pilnas stacionāra "Latvijas Onkoloģijas centrs" rekonstrukcijas būvdarbu apjomā, slēdzot līgumu gan par 1. posma, gan par 2. posma stacionāra "Latvijas Onkoloģijas centrs" rekonstrukcijas būvdarbu īstenošanu pirms šī protokollēmuma 7. punktā minēto grozījumu apstiprināšanas Ministru kabinetā un attiecīgo projekta līguma grozījumu stāšanās spēkā atbilstoši apstiprinātajam būvprojektam un publiskā iepirkuma rezultātiem.
· 9. Ja netiek saņemts pozitīvs Eiropas Komisijas lēmums par grozījumiem Eiropas Savienības kohēzijas politikas programmā 2021.–2027. gadam, Veselības ministrijai sagatavot un veselības ministram iesniegt izskatīšanai Ministru kabinetā informatīvo ziņojumu par priekšlikumiem turpmākai rīcībai, ievērojot to, ka piedāvātās rīcības rezultātā netiks radīta papildu negatīva ietekme uz vispārējās valdības budžeta bilanci un parādu.

	Ministru prezidente
	(paraksts*)
	E. Siliņa

	Valsts kancelejas direktors
	(paraksts*)
	R. Kronbergs


* Dokuments ir parakstīts ar drošu elektronisko parakstu
IEROBEŽOTA PIEEJAMĪBA   NAV KLASIFICĒTS (2026-10-22)
IEROBEŽOTA PIEEJAMĪBA   NAV KLASIFICĒTS (2026-10-22)

image1.png
Ministru kabinets




